‘સુદેવી ! આ યોગેશ્વરની માયા મને હજી વીસમી સદી તરફ જતાં રોકે છે. જ્યાં માનવી ચંદ્ર પર જઈ આવ્યો ત્યાં હવે આવી અંધશ્રદ્ધા તારા જેવી સ્ત્રી પણ ધરાવે છે ? ગાંડી, બુદ્ધિથી, વિજ્ઞાનની અજોડ શોધથી માનવી બધું પામી શકે છે. જોને મારું જ્ઞાન જ મને આટલી સફળતા અપાવે છે ને ! એ જ બુદ્ધિના જોર પર મને યશ મળશે, નહીં કે તારા આ પાણીથી.’ સુદેવીએ પોતાના સુખી દાંપત્ય જીવનમાં તિરાડ પાડવા ક્યારેય ધર્મ, ઈશ્વર કે શ્રદ્ધાનો વિષય લઈ ભિષ્મ સાથે દલીલ નહોતી કરી. બળજબરીથી કોઈના મનમાં થોડી શ્રદ્ધા પેદા કરી શકાય છે ? સુદેવીની મીઠી મજાક કરી ભિષ્મે ઉંબરા બહાર પગ મૂક્યો.